02016D0159 — ET — 30.06.2017 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS (EL) 2016/159, 4. veebruar 2016, millega kehtestatakse toetus- ja maksetaotluste ning seonduva teabe esitamise kord seoses Euroopa Parlamendi ja nõukogu määruses (EL) nr 652/2014 osutatud taimekahjurite tõrjeks võetavate erakorraliste meetmetega (teatavaks tehtud numbri C(2016) 524 all) (ELT L 031 6.2.2016, lk 51)

Muudetud:









▼B

KOMISJONI RAKENDUSOTSUS (EL) 2016/159,

4. veebruar 2016,

millega kehtestatakse toetus- ja maksetaotluste ning seonduva teabe esitamise kord seoses Euroopa Parlamendi ja nõukogu määruses (EL) nr 652/2014 osutatud taimekahjurite tõrjeks võetavate erakorraliste meetmetega

(teatavaks tehtud numbri C(2016) 524 all)







Artikkel 1

Esialgne teave hinnanguliste kulude kohta

▼M1

Liidult rahalise toetuse saamiseks esitavad liikmesriigid kahe kuu jooksul pärast määruse (EL) nr 652/2014 artiklis 17 osutatud taimekahjurit käsitleva ametliku kinnituse saatmist esialgse teabe asjaomase taimekahjuri esinemise kohta. See esialgne teave tuleb esitada käesoleva otsuse I lisas sätestatud vormi kohast elektroonilist faili kasutades. Eespool nimetatud esialgse teabena käsitatakse rakendusotsuse 2014/917/EL artiklites 1 ja 2 kirjeldatud ning komisjonile esitatud teatisi.

Hiljemalt kuus kuud pärast ametlikku kinnitust taimekahjuri esinemise kohta esitavad liikmesriigid komisjonile määruse (EL) nr 652/2014 artikli 16 lõike 1 alusel toetusetaotluse, kasutades käesoleva otsuse II lisas sätestatud vormide 1 ja 2 kohast elektroonilist faili.

▼B

Taotlus sisaldab järgmist teavet:

a) määruse (EL) nr 652/2014 artikli 18 lõike 1 punktis a osutatud hinnangulised tegevuskulud;

b) määruse (EL) nr 652/2014 artikli 18 lõike 1 punktis b osutatud hinnangulised kulud, mis on seotud kolmandate isikutega sõlmitud teenuslepingutega;

c) määruse (EL) nr 652/2014 artikli 18 lõike 1 punktis c osutatud hinnangulised kulud, mis on seotud omanikele ja ettevõtjatele makstud hüvitistega;

d) vajaduse korral määruse (EL) nr 652/2014 artikli 18 lõike 1 punktis e osutatud muud taimekahjuri likvideerimise jaoks olulised hinnangulised kulud koos asjakohase põhjendusega;

▼M1

e) määruse (EL) nr 652/2014 artikli 18 lõike 1 punktis d osutatud hinnangulised kulud, mis on seotud omanikele hävitatud taimede, taimsete saaduste või muude objektide väärtuse eest makstud hüvitistega.

▼B

Pärast teises lõigus osutatud teabe esitamist esitavad liikmesriigid iga kolme kuu järel ajakohastatud teabe kõnealuses lõigus osutatud kulude kohta.

▼M1

Toetusetaotlused, mis on välja saadetud varasematel kalendriaastatel taimekahjuri likvideerimise ja/või selle leviku takistamise jaoks oluliste hinnanguliste kulude katmiseks, peavad sisaldama käesoleva otsuse II lisa ajakohastatud versioone (1 ja 2).

▼B

Artikkel 2

Maksetaotlused

Liikmesriigid edastavad komisjonile hiljemalt kuue kuu möödudes iga-aastases rahastamisotsuses kindlaks määratud kuupäevast või taimekahjuri likvideerimise ja/või selle leviku takistamise lõpetamist käsitleva kinnituse kuupäevast, olenevalt sellest, kumb on varasem, järgmised dokumendid:

▼M1

a) maksetaotlus kantud rahastamiskõlblike kulude kohta, kasutades käesoleva otsuse III lisas sätestatud vormide 1 ja 2 kohast elektroonilist faili; seega tuleks vajaduse korral kohaldada III lisas (1) sätestatud maksetaotlust;

b) tehniline lõpparuanne vastavalt käesoleva otsuse IV lisale;

▼M1

c) toetusetaotlused määruse (EL) nr 652/2014 artikli 18 lõike 1 punktis d osutatud hinnanguliste kulude kohta, mis on seotud omanikele hävitatud taimede, taimsete saaduste või muude objektide väärtuse eest makstud hüvitistega, on esitatud käesoleva otsuse III lisas (2).

▼B

Artikkel 3

Ümberarvestuskurss

Kui liikmesriik esitab kuluhinnangud või kantud kulud muus vääringus kui euro, arvestab ta need summad ümber eurodeks vastavalt asjakohase toetustaotluse esitamise kuu esimesele päevale eelnevale kõige hiljutisemale vahetuskursile, mille on kehtestanud Euroopa Keskpank.

▼M1

Artikkel 4

Käesolevat otsust kohaldatakse taimekahjurite esinemise juhtude suhtes, millest komisjoni on teavitatud 1. jaanuaril 2017 või pärast seda.

▼B

Artikkel 5

Adressaadid

Käesolev otsus on adresseeritud liikmesriikidele.

▼M1









I LISA









II LISA









III LISA

▼M1









IV LISA